ચૂંટણી સુધારાને લઈને કેદ્ર સરકારના ઢીલા વલણથી પણ સુપ્રીમ નારાજ છે. સુપ્રીમે અધુરુ સોગંદનામું દાખલ કરવા બાબતે સરકારને ફટકાર લગાવી છે અને કેસ સંબંધી પૂરતી માહિતી રજૂ કરવા આદેશ કર્યો છે. સરકારે સુપ્રીમ કોર્ટમાં સોગંદનામુ દાખલ કર્યું છે, જેમાં નેતાઓની સંપત્તિમાં 1200 ટકાનો વધારો થયો હોવાનો ઉલ્લેખ કરાયો છે. 22 નેતાઓ એવા છે, જેમની સંપત્તિમાં 500 ટકાનો વધારો થયો છે, તો કેરળના કેટલાક નેતાઓની સંપત્તિમાં 1700 ટકાનો વધારો થયો છે. આશ્ચર્યની વાત તો એ છે કે એક જ ટર્મમાં એક નેતાની સંપત્તિમાં 2100 ટકાનો વધારો થયો છે.